Die Linke

Die Linke (in Insübregh: La Senistra) a l'è un partii pulitegh tudesch che'l se recugnuss int i idejaj de'l suzialism demucrategh. A nivel pulitegh Die Linke 'l se tröa a manzina dij olter partii pulitegh tudesch.

 D'indua la vegn 'l partii "Die Linke"? 

El Partii "Die Linke" fin de'l 2007 'l met insema svariaa muiment pulitegh e de la Gemarnia de l'Est e de la Germania de l'Ovest, gent alura cunt un passaa in de la DDR e gent cunt un passaa in de la BRD. 
Vün di quij muiment pulitegh chi l'eva 'l PDS che l'eva faa sü suratüt de gent de la Germania de l'Est. La püpart de chela gent chi l'eva stada in de'l SED. In de la prima mitaa di agn '90 l'è gnüda gent dent anca de la Germania Ovest: l'eva suratüt gent de'l '68, che prima l'eva stada cunt i Grünen (i Verd), 'l DKP, u olter grupít de la senistra tudesca. In de'l 2004 pö l'è gnüda gent de'l WASG, un muiment de gent gnüda föra de l'SPD, gent dunca che l'eva minga cuntenta de la pulitega "neu-liberala" di Sozialdemucrategh de'l didincö (Oskar Lafontaine paresmpi).

Categoria:Partid politegh todesch de sinistra